Man gee hom oor ná hy glo ANC-jeugligaleier skiet | Maroela Media
'n Man is Dinsdag in hegtenis geneem in verband met die skietery waarin Boy Mamabolo, die ANC-jeugligaleier in Limpopo, en drie vriende gewond is.
"Die verdagte was deur sy regsverteenwoordiger vergesel toe hy homself in die vroeë oggendure aan die polisie oorgegee het," het brig. Hangwani Mulaudzi, woordvoerder van die polisie, gesê.
Die verdagte sal Dinsdag in die Polokwane-landdroshof verskyn en sal tereg staan op vier aanklagte van poging tot moord. Mulaudzi het gesê Mamabolo is in 'n ernstige maar stabiele toestand in die hospitaal. Sy drie vriende is reeds ontslaan.
Die skietvoorval het omstreeks 21:00 Sondagaand by Waterworld plaasgevind, tydens 'n geleentheid wat deur Metro FM aangebied is. "'n Man het op die slagoffers losgebrand," het Mulaudzi gesê. "
Mamabolo is 'n voormalige vriend van Julius Malema, geskorste leier van die ANC-jeugliga en tans leier van die Ekonomiese Vryheidsvegters (EFF).